text: Syddanske Medier: Her går det godt
  15 marts 2013 kl. 12.59
  Syddanske Medier fik i 2012 et overskud på 12,6 mio. kroner og øgede sin egenkapital fra 18,7 til 31,3 mio., viser det netop offentliggjorte regnskab.
  Mediebranchen har det svært i disse år, så tilfredsheden er stor hos administrerende direktør og ansvarhavende chefredaktør Peter Orry.
  - Vi er tilfredse. For det er klart, det har været et svært år for branchen og udfordringerne stopper ikke her, siger Peter Orry.
  Syddanske Medier udgiver dagbladet JydskeVestkysten, driver radio skala.fm, jv.dk og en lang række andre brands.
  Nøgletallene fra regnskabet viser en nettoomsætning på 356 mio. kroner, mod 376 mio. kroner året før. 
  Årets resultat er 12,6 mio. kroner, mod 4,8 mio. kroner året før. 
  Egenkapitalen er på 31,3 mio ? 36 mio. kr. mere end for fem år siden.
  